|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| **Návrh sa bude vzťahovať na všetky podnikateľské subjekty, na ktoré sa v zmysle zákona č. 289/2008 Z. z. v znení neskorších predpisov vzťahuje povinnosť evidovať prijaté tržby pri predaji tovaru alebo poskytovaní služieb taxatívne ustanovených v prílohe č. 1 k cit. zákonu v registračnej pokladnici alebo vo virtuálnej pokladnici a na podnikateľské subjekty, ktoré vyrábajú, predávajú alebo distribuujú pokladnice a tie podnikateľské subjekty, ktoré vykonávajú servisnú činnosť na pokladnice.**  **Vzhľadom na to, že pri používaní klasickej elektronickej registračnej pokladnice alebo virtuálnej registračnej pokladnice sa povinnosti ustanovené zákonom nevzťahujú na podnikateľov amblok, ale sú rozdielne, tak z pohľadu podnikateľov, ktorí používajú klasické elektronické registračné pokladnice sa zákon týka cca 161 000 subjektov a pokiaľ ide o podnikateľov, ktorí používajú virtuálne registračné pokladnice tak ide cca o 23 000 subjektov. Nové povinnosti pre servisné organizácie sa týkajú cca**  **1 150 subjektov.**  **Zároveň sa návrh zákona bude dotýkať aj výrobcov, dovozcov a distribútorov elektronických registračných pokladníc, ktorých je cca 20.** |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| **Na konzultácie boli prizvaní:**  Nadväzne na Jednotnú metodiku na posudzovanie vplyvov,  ministerstvo financií dňa 15. 11. 2016 zahájilo konzultácie k pripravovanej novele zákona č. 289/2008 Z. z. v znení neskorších predpisov.  **Na konzultácie boli prizvaní:**   * Slovenská asociácia cestovných kancelárií * Klub 500 * Združenie podnikateľov Slovenska * Asociácia výrobcov, dovozcov a predajcov elektronických registračných pokladníc   Oznam o konzultáciách bol uverejnený aj na webe MF SR, v časti aktualizácie. Na tento oznam nereagoval žiadny podnikateľský subjekt.  Účasť alebo neúčasť bolo potrebné potvrdiť v termíne do 15.11.2016 spolu so zaslaním stanoviska, písomných názorov alebo prípadných návrhov. Prerokovanie stanovísk, písomných názorov alebo  návrhov sa uskutočnilo dňa 22. 11. 2016 o 9. 00 hod. na Ministerstve financií SR, Kýčerského 1, Bratislava na odbore legislatívy finančnej správy a správy daní.  V stanovenom termíne účasť potvrdilo len Združenie podnikateľov Slovenska s tým, že svoje stanovisko a návrhy predloží priamo na stretnutí, ktoré sa konalo dňa 22. 11. 2016 za účasti zástupcov ministerstva financií a Združenia podnikateľov Slovenska. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| **Uvedeným návrhom nedochádza k zvýšeniu/zníženiu priamych finančných nákladov.** |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| **Predloženými návrhmi nedochádza k vzniku nepriamych nákladov zo strany podnikateľov.**  **Predkladaný návrh nezvyšuje náklady súvisiace so zamestnávaním.** |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| **Predložené návrhy majú vplyv na zvýšenie administratívnej záťaže.**  **Ide o:**   1. **zaznamenanie kumulovaného obratu do knihy pokladnice (vzťahuje sa na servisné organizácie),** 2. **zmeny v knihe pokladnice (ide o jednorazovú záťaž vzťahujúcu sa na podnikateľov používajúcich elektronické registračné pokladnice),** 3. **poskytnutie nástrojov a dokladov k pokladniciam na výzvu CÚ Bratislava v širšom rozsahu (vzťahuje sa na výrobcov, dovozcov a distribútorov pokladníc),** 4. **poskytnutie súčinnosti pri technickej expertíze na výzvu CÚ Bratislava (vzťahuje sa na výrobcov, dovozcov a distribútorov pokladníc),** 5. **sprístupnenie oznámenia o nepoužívaní registračnej pokladnice na predajnom mieste (ide o jednorazovú administratívnu záťaž, ktorá sa vzťahuje na podnikateľov),** 6. **oznámenie o aktualizácii vstavaného registračného programu alebo vlastného registračného programu (vzťahuje sa na výrobcov, dovozcov a distribútorov pokladníc, servisné organizácie a aj podnikateľov, ktorí si budú musieť cit. programy v rámci údržby pokladnice dať aktualizovať).**   **Náklady nie je možné vyčísliť s ohľadom na to, že**  **V prípade uvedenom v bode 1 nie je zrejmé, či si každá servisná organizácia predmetnú administratívnu záťaž premietne do ceny svojej služby, resp. v akej výške.**  **V prípade uvedenom v bode 2 ide o minimálne administratívne zaťaženie (prepísanie údajov kolónkach knihy ERP).**  **V prípade uvedenom v bode 3 a 4, uvedené povinnosti sa budú vyžadovať na základe výzvy CÚ Bratislava, t. j. ak nebude potrebné, výzva zaslaná nebude, resp. nemusí vždy dôjsť k zaslaniu výzvy v rovnakom rozsahu požadovaných nástrojov a dokladov.**  **V prípade uvedenom v bode 5, ide o jednorazovú administratívnu záťaž.**  **V prípade uvedenom v bode 6, ide o záťaž len v prípade, ak vôbec dôjde k aktualizácii vstavaného registračného programu alebo vlastného registračného programu.**  **V návrhu možno vyzdvihnúť propodnikateľské opatrenia, a to**   * **možnosť nahlasovania zmien súvisiacich so zákonom o používaní registračných pokladníc na ktoromkoľvek daňovom úrade a nie iba na miestne príslušnom - odstránenie administratívnej záťaže,** * **aby pri prvom nesprávnom označení tovaru alebo služby na pokladničnom doklade, daňový úrad alebo colný úrad neuložil pokutu, ale podnikateľa na uvedenú skutočnosť upozornil a v prípade, že nedostatky nebudú odstránené až potom uložil pokutu, ktorú sa zároveň navrhuje ukladať v nižšej výške 20 eur – 100 eur.** * **podnikateľ môže používať knihu pokladnice aj po zákonom doplnených niektorých údajov (podnikateľ novú knihu pokladnice nie je povinný kúpiť, postačuje ručné dopísanie údajov),** * **odstránenie administratívnej záťaže z dôvodu zrušenia vyhotovovania dennej uzávierky z paragónov.** |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| **Používanie elektronickej registračnej pokladnice, resp. virtuálnej registračnej pokladnice sa vzťahuje rovnako na všetkých existujúcich podnikateľov, ktorí majú povinnosť používať registračnú pokladnicu, a preto bude mať rovnaký vplyv na všetky dotknuté subjekty, t. j. na všetky subjekty sa budú ustanovené povinnosti vzťahovať bezrozdielne.**  **Rovnako povinnosti ustanovené pre výrobcov, dovozcov alebo distribútorov pokladníc a servisné organizácie sa vzťahujú na všetkých bezrozdielne.** |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| **Návrh nemá vplyv na inovácie.** |